《九月八日罗康洲宗伯黄仪庭司成田钟台宫谕习豫南司成会集朝天宫道院》
明代·于慎行

仙台邻上苑，路出冶城边。暝落珠宫雨，寒飞玉树烟。

雁来秋水外，人醉菊花前。明日还重九，萸觞可更传。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。